text: Landgrunsnevnd Sameindu Tjóða í Kongshøll
text: #000000
text: Mikudagin 12. apríl skipaði Jarðfeingi fyri fyrilestri í Kongshøll við heitinum ”Landgrunsnevnd Sameindu Tjóða – Tvey valskeið við føroyskum limaskapi”, ið jarðfrøðingurin Martin Heinesen helt. Martin hevur verið limur í Landgrunsnevnd ST seinastu 11 árini, tilnevndur av Kongsríki Danmarkar saman við hinum Norðurlondunum.
text: #000001
text: Fyrilesturin var væl vitjaður og eini 50 fólk høvdu leitað sær oman í Kongshøll. Martin greiddi frá leiklutinum hjá Landgrunsnevndini og tí arbeiði, hann hevur fingist við seinastu árini, og hann kom millum annað inn á søgugondina hjá sjálvari nevndini, íð varð sett á stovn í 1997. Eisini varð komið inn á landgrunskrøv Føroya, íð norðan fyri eru avgreidd í nevndini, men krøvini sunnanfyri eru ikki avgreidd enn. Hesi koma væntandi til viðgerðar innanfyri tey komandi tvey árini ella so.
text: #000002
text: Eftir fyrilesturin var møguleiki at seta Martini spurningar, og eftir tað takkaði Uni Árting vegna Jarðfeingi Martini fyri hansara vala arbeiði og handaði honum eitt blómutyssi. At enda var høvi hjá áhoyrarunum at fáa sær ein kaffimun við onkrum góðum afturvið.
text: #000003
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000004